110. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 123 της 5/12 Απρ. 1993 (ΦΕΚ Α΄ 53) Προσαρμογή της Ελληνικής Νομοθεσίας προς τις διατάξεις της Οδηγίας 91/670/ΕΟΚ της 16ης Δεκ. 1991, σχετικά με την αμοιβαία αποδοχή των αδειών άσκησης επαγγέλματος του προσωπικού της Πολιτικής Αεροπορίας. Έχοντας υπόψη: 1.α)Τις διατάξεις του άρθρ. 4 του Νόμ. 1338/1983 "περί εφαρμογής του Κοινοτικού Δικαίου" (ΦΕΚ 34 Α΄), όπως αντικαταστάθηκε με το άρθρ. 6 του Νόμ. 1440/1984 "περί συμμετοχής της Ελλάδας στο Κεφάλαιο κ.λπ." (ΦΕΚ 70 Α΄) και τροποποιήθηκε με το άρθρ. 7 του Νομ. 1775/1988 "εταιρείες παροχής επιχειρηματικού Κεφαλαίου και άλλες διατάξεις", (ΦΕΚ 101 Α΄), το άρθρ. 65 του Νόμ. 1892/1990 (ΦΕΚ 101 Α΄) και το άρθρ. 31 του Νόμ. 2076/92 (Α΄130). β)Τις διατάξεις του άρθρ. 27 του Νόμ. 2081/92 (Α΄154), με το οποίο προσετέθη άρθρ. 29Α στο Νόμ. 1558/85 (Α΄ 137). 2.Το γεγονός ότι από τις διατάξεις του παρόντος Δ/τος ουδεμία επιβάρυνση προκύπτει για τον προϋπολογισμό της Υπηρεσίας Πολιτικής Αεροπορίας, έτους 1993 (Φορέας 39/120). 3.Την υπ’ αριθ. Υ.1935/1992 κοινή απόφαση του Πρωθυπουργού και του Υπουργού Εθνικής Οικονομίας, "καθορισμός αρμοδιοτήτων των Υφυπουργών Εθν. Οικονομίας" (ΦΕΚ 726/Β). 4.Την υπ’ αριθ. 53/1993 γνωμοδότηση του Συμβουλίου της Επικρατείας, μετά από πρόταση του Υπουργού Μεταφορών και Επικοινωνιών και του Υφυπουργού Εθν. Οικονομίας, αποφασίζουμε: Άρθρ.1.-1.Σκοπός του παρόντος Δ/τος, είναι η προσαρμογή της Ελληνικής Νομοθεσίας προς τις διατάξεις της Οδηγίας 91/670/ΕΟΚ του Συμβουλίου των Ευρωπαϊκών Κοινοτήτων της 16ης Δεκ. 1991 (L373/31.12.91 σελ. 21). 2.Οι διατάξεις του παρόντος Δ/τος εφαρμόζονται στις διαδικασίες αμοιβαίας αποδοχής των αδειών που χορηγούν τα κράτη – μέλη της ΕΟΚ στο ιπτάμενο τεχνικό προσωπικό της Πολιτικής Αεροπορίας.  Άρθρ.2.-Για τους σκοπούς του παρόντος Δ/τος νοείται ως: α)άδεια: κάθε έγκυρος τίτλος που έχει εκδοθεί από ένα κράτος – μέλος και που επιτρέπει στον κάτοχό του να ασκεί καθήκοντα, ως ιπτάμενο τεχνικό προσωπικό, μέσα σε αεροσκάφος της πολιτικής αεροπορίας νηολογημένο σε κράτος – μέλος. Ο ορισμός αυτός, ισχύει επίσης για τα προσόντα που προϋποθέτει η άδεια. β)προσόντα: οι ενδείξεις που αναγράφονται στην άδεια ή σε ξεχωριστό έγγραφο με τις όποιες διευκρινίζονται οι ειδικοί όροι, τα δικαιώματα ή οι περιορισμοί που συνεπάγεται η συγκεκριμένη άδεια. γ)αποδοχή άδειας: κάθε πράξη αναγνώρισης ή επικύρωσης από το κράτος – μέλος άδειας που έχει χορηγηθεί από άλλο κράτος – μέλος καθώς και των δικαιωμάτων που συνεπάγεται και των βεβαιώσεων που είναι προσαρτημένες στην άδεια αυτή. Η αποδοχή, η οποία μπορεί να λάβει τη μορφή χορήγησης εθνικής άδειας, δεν πρέπει να έχει διάρκεια ισχύος μεγαλύτερη από την διάρκεια ισχύος της αρχικής άδειας. δ)αναγνώριση: η παροχή του δικαιώματος να γίνεται χρήση σε αεροσκάφος νηολογημένο σε κράτος – μέλος, της άδειας που έχει χορηγηθεί από άλλο κράτος – μέλος, σύμφωνα με τα δικαιώματα που παρέχει η άδεια αυτή. ε)επικύρωση: η ρητή βεβαίωση ενός κράτους – μέλους σύμφωνα με την οποία η άδεια που έχει χορηγήσει άλλο κράτος – μέλος μπορεί να χρησιμοποιηθεί όπως και οι άδειες που χορηγεί το ίδιο. στ)Ιπτάμενο τεχνικό προσωπικό: προσωπικό με την σχετική άδεια, το οποίο καλείται να ασκήσει καθήκοντα αφορώντα άμεσα την οδήγηση του αεροσκάφους κατά την διάρκεια της πτήσης. Ο ορισμός αυτός ισχύει για τους επί του αεροσκάφους ευρισκόμενους πιλότους, πλοηγούς και μηχανικούς. Άρθρ.3.-1.Η Υπηρεσία Πολιτικής Αεροπορίας (ΥΠΑ) του Υπουργείου Μεταφορών και Επικοινωνιών θα αποδέχεται με πράξη του Διοικητή αυτής χωρίς αδικαιολόγητη καθυστέρηση και χωρίς επιπρόσθετες δοκιμασίες, κάθε άδεια που έχει χορηγηθεί από άλλο κράτος – μέλος, καθώς και όλα τα δικαιώματα που συνεπάγεται και όλες τις βεβαιώσεις που είναι προσαρτημένες σε αυτή. 2.Κάθε πρόσωπο που κατέχει άδεια χειριστή ιδιωτικών αεροπλάνων, η οποία έχει χορηγηθεί από κράτος – μέλος μπορεί να κυβερνά αεροσκάφη νηολογημένα σε άλλο κράτος – μέλος. Η αναγνώριση αυτή περιορίζεται στην άσκηση των δικαιωμάτων του κατόχου άδειας χειριστή ιδιωτικών αεροσκαφών και των συναφών προσόντων για τις πτήσεις όψεως που πραγματοποιούνται μόνα κατά την διάρκεια της ημέρας με αεροσκάφη που διαθέτουν πιστοποιητικό πτητικής ικανότητας με πλήρωμα έναν μόνο χειριστή. (Μετά τη σελ. 526,446) Σελ. 526,447 Τεύχος 1241–Σελ. 79 Υπηρεσία Πολιτικής Αεροπορίας 38.Κ.α.109-110 61 Άρθρ.4.-1.Το άρθρ. 3 παρ. 1 εφαρμόζεται όταν μία άδεια η οποία έχει χορηγηθεί από κράτος – μέλος και υποβάλλεται στην ΥΠΑ προς αποδοχή, βασίζεται σε απαιτήσεις ισοδύναμες με τις απαιτήσεις της ισχύουσας νομοθεσίας. Η ΥΠΑ θα κρίνει την ισοτιμία των αδειών που χορηγούνται από άλλα κράτη – μέλη, με βάση τον συγκριτικό πίνακα των απαιτήσεων οι οποίες ισχύουν σε κάθε κράτος – μέλος για τη χορήγηση αδειών που αφορούν τα ίδια καθήκοντα, όπως προβλέπεται στο δεύτερο εδάφιο της παρ. 1 του άρθρ. 4 της Οδηγίας 91/670/ΕΟΚ. 2.Η ΥΠΑ μπορεί να ζητήσει από την Επιτροπή γνωμοδότηση σχετικά με την ισοτιμία άδειας, που της έχει υποβληθεί προς αποδοχή, εντός προθεσμίας τριών εβδομάδων από την παραλαβή της αίτησης. Ακολούθως, η ΥΠΑ διαθέτει ένα μήνα, από της λήψεως της γνωμοδότησης της Επιτροπής, για να απαντήσει στον αιτούντα. Αν η ΥΠΑ δεν ζητήσει την γνώμη της Επιτροπής, είναι υποχρεωμένη να δώσει απάντηση στον αιτούντα εντός προθεσμίας τριών μηνών. Οι αναφερόμενες στην παράγραφο αυτή προθεσμίες εφαρμόζονται από την στιγμή που καθίστανται διαθέσιμες όλες οι αναγκαίες πληροφορίες. 3.Εάν, μετά την εξέταση μιας άδειας που έχει υποβληθεί στην ΥΠΑ προς αποδοχή, υπάρχουν βάσιμες αμφιβολίες όσον αφορά την ισοτιμία της, η ΥΠΑ μπορεί, κατά παρέκκλιση των αγορών που θεσπίζονται με το άρθρ. 3 παρ. 1, να κρίνει ότι απαιτούνται συμπληρωματικές προϋποθέσεις ή και σχετικές δοκιμασίες σύμφωνα με την ισχύουσα νομοθεσία για να είναι δυνατή η αποδοχή της άδειας. Ο κάτοχος της άδειας, το κράτος – μέλος που έχει χορηγήσει αυτή και η Επιτροπή ενημερώνονται γραπτώς επί των πρόσθετων αυτών απαιτήσεων της ΥΠΑ. Η ΥΠΑ οφείλει να προσφέρει στον κάτοχο της άδειας την δυνατότητα να υποβληθεί σε συμπληρωματική δοκιμασία το ταχύτερο δυνατόν και σε κάθε περίπτωση χωρίς διακρίσεις λόγω ιθαγενείας. 4.Όταν ο ενδιαφερόμενος για αναγνώριση της αδείας του ικανοποιήσει τις κατά την προηγούμενη παράγραφο συμπληρωματικές προϋποθέσεις ή υποστεί επιτυχώς τις σχετικές δοκιμασίες, η ΥΠΑ αποδέχεται αμέσως την εν λόγω άδεια. 5.Ειδικά, όσον αφορά τις άδειες χειριστών αεροσκαφών και παρά τα αναφερόμενα στις προηγούμενες παραγράφους του παρόντος άρθρου, η ΥΠΑ θα αποδέχεται κάθε άδεια που έχει εκδοθεί σύμφωνα με τις απαιτήσεις του παραρτήματος 1 της σύμβασης του Σικάγου σχετικά με τη διεθνή πολιτική αεροπορία, εφόσον ο κάτοχός της έχει ικανοποιήσει τις ειδικές απαιτήσεις επικύρωσης που προβλέπονται στο άρθρ. 7 του παρόντος Δ/τος. Σελ. 526,448 Τεύχος 1241–Σελ. 80 Άρθρ.5.-Η ΥΠΑ θα εξασφαλίζει την αποδοχή και συμμετοχή των υπηκόων των κρατών – μελών της ΕΟΚ στα δημόσια και ιδιωτικά εκπαιδευτικά ιδρύματα, τα οποία παρέχουν αεροπορική εκπαίδευση, κάθε είδους, καθώς και στις εξετάσεις και στις διαδικασίες για την χορήγηση άδειας υπό τους αυτούς ακριβώς όρους με τους οποίους γίνονται αποδεκτοί και συμμετέχουν και οι Έλληνες υπήκοοι. Άρθρ.6.-Όταν η ΥΠΑ χορηγεί άδεια βάσει άλλης αδείας ή συστατικού στοιχείου αδείας η οποία έχει χορηγηθεί από τρίτη χώρα, αναγράφει το γεγονός αυτό στην χορηγούμενη άδεια. Άδεια ή συστατικό στοιχείο άδειας, η οποία έχει χορηγηθεί από κράτος – μέλος βάσει άλλης άδειας ή συστατικού στοιχείου άδειας η οποία έχει χορηγηθεί από τρίτη χώρα, δεν είναι υποχρεωτικά αποδεκτή από την ΥΠΑ. Άρθρ.7.-Προσαρτάται και αποτελεί αναπόσπαστο μέρος του παρόντος το παράρτημα της Οδηγίας 91/670/ΕΟΚ το οποίο έχει ως ακολούθως: (Ακολουθεί παράρτημα). 38.Κ.α.110 Υπηρεσία Πολιτικής Αεροπορίας 62 